<prompt> Voltooi die volgende sin: Die term verdeling van Indië dek nie die  <response>: die skeiding van Bangladesj van Pakistan in 1971, of die vroeëre skeiding van Birma nou Mianmar en Ceylon nou Sri Lanka van die administrasie van Brits-Indië. Die term dek ook nie die politieke integrasie van die vorstelike state in die twee nuwe gebiede nie, en ook nie die geskille oor anneksasie of verdeling wat in die vorstelike state Hyderabad, Junagadh en Jammu en Kasjmir ontstaan het nie, hoewel geweld op godsdienstige gronde wel in sommige vorstelike state tydens die verdeling uitgebreek het. Dit dek nie die inlywing van die enklae van Franse Indië in Indië gedurende die tydperk 1947 1954 nie, en ook nie die anneksasie van Goa en ander distrikte van Portugese Indië deur Indië in 1961 nie. Ander kontemporêre politieke entiteite in die streek in 1947 - die Koninkryk van Sikkim, die Koninkryk van Bhoetan, die Koninkryk van Nepal en die Maledive - is nie deur die verdeling geraak nie. 